
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
					SERVICIUL STRATEGII  PROGRAME
,,In slujba oamenilor”



Nr. 7932/19.06.2018                                                                       


RAPORT DE SPECIALITATE
privind aprobarea listei asociaţiilor, fundaţiilor şi cultelor care vor beneficia de subvenţii de la bugetul local al municipiului Timişoara pentru acordarea de servicii de asistenţă socială, în baza Legii nr. 34/1998, rezultată ca urmare a desfășurării unei selecții ulterioare în anul 2018

	
Prin HCLMT nr. 270/22.05.2018 s-a aprobat desfăşurarea unei selecţii ulterioare în vederea acordării de subvenţii din bugetul local în baza Legii nr. 34/1998, asociaţiilor, fundaţiilor şi cultelor care înfiinţează şi administrează unităţi de asistenţă socială  pentru anul 2018, cu încadrarea în sumele prevăzute în buget cu această destinaţie; 
Prin art. 2 la HCLMT nr. 270/22.05.2018 s-a aprobat ca procesul de selecţie să fie realizat de Comisia de evaluare și selecție aprobată prin HCLMT nr. 387/17.10.2017 și în conformitate cu prevederile Anexelor nr. 1, 2, 4, 5 şi 6 la HCLMT nr. 387/17.10.2017; 
În anexa 1 la HCLMT nr. 270/22.05.2018 au fost aprobate Liniile prioritare pentru selecția ulterioară a asociațiilor, fundațiilor și cultelor care înființează și administrează unități de asistență socială în vederea subvenționării din bugetul local cu încadrarea în sumele prevăzute pentru anul 2018, conform Legii 34/1998. 
 La procesul de selecție ulterioară s-a înscris o singură organizație care a solicitat subvenție pentru o unitate de asistență socială înființată în cursul anului 2018. Menționăm că potrivit art. 10, alin (4) din Norma metodologică de aplicare a prevederilor Legii nr. 34/1998 ”Prin excepție de la prevederile alin. (3) pot participa la selecția prevăzută la alin. (1) și asociațiile și fundațiile care au încheiate pentru anul curent convenții pentru acordarea de servicii de asistență socială cu consiliul local, în cazul în care solicită subvenții pentru alte unități de asistență socială”.
Comisia de evaluare și selecție și-a început activitatea în data de 11.06.2018. În cadrul primei ședințe, s-au constituit subcomisiile I şi II şi s-au parcurs etapele I-IV din Grila de evaluare. În cadrul următoarelor şedinţe comisia a parcus și completat toate etapele din Grila de Evaluare aplicând criteriile de evaluare și selecționare aprobate prin HCLMT nr. 378/17.10.2017. S-au realizat: verificarea respectării termenului de depunere a documentației, verificarea administrativă a documentației depuse, verificarea respectării criteriilor de eligibilitate, verificarea tehnică, verificarea raportului de oportunitate realizat la sediul fundației de către serviciul de specialitate din subordinea consiliului local. 
În urma evaluării criteriilor prevăzute în normele metodologice, comisia a acordat fundației un punctaj final, stabilind totodată numărul mediu lunar de persoane asistate pentru care se propune acordarea subvenției, precum și suma reprezentând subvenția care se propune a fi acordată pentru fundația care a solicitat subvenție.

Conform art. 9, alin (1) din Norma metodologică de aplicare a prevederilor Legii nr. 34/1998 ”Asociaţiile şi fundaţiile selecţionate, precum şi nivelul subvenţiilor ce urmează să fie acordate sunt aprobate prin ordin al ministrului muncii, familiei, protecţiei sociale şi persoanelor vârstnice, respectiv prin hotărâre a consiliului local”. De asemenea, conform Regulamentului de organizare și funcționare al Comisiei de evaluare și selecționare a organizațiilor și fundațiilor care pot primi subvenții de la bugetul local în baza Legii nr. 34/1998 aprobat prin HCLMT nr. 387/17.10.2017, Comisia de evaluare ” propune spre aprobare Consiliului Local al Municipiului Timișoara lista asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, selecționate, precum și nivelul subvențiilor ce urmează a fi acordate”
Precizăm că, în conformitate cu art. 11 alin.1 din Norma metodologică de aplicare a prevederilor Legii nr. 34/1998 ”Subvenţia se acordă în baza convenţiei pentru acordarea de servicii de asistenţă socială, denumită în continuare convenţie, încheiată între asociaţia sau fundaţia selectată şi Ministerul Muncii, Familiei, Protecţiei Sociale şi Persoanelor Vârstnice, prin agenţia judeţeană pentru plăţi şi inspecţie socială, respectiv a municipiului Bucureşti, sau, după caz, între asociaţia sau fundaţia selectată şi consiliul local. ”

În baza celor prezentate și în conformitate cu prevederile Legii nr. 34/1998 

PROPUNEM:

Aprobarea listei asociațiilor, fundațiilor și cultelor care vor beneficia de subvenţii de la bugetul local al municipiului Timişoara pentru acordarea de servicii de asistenţă socială, în baza Legii nr. 34/1998, rezultată ca urmare a desfășurării unei selecții ulterioare în anul 2018 și nivelul subvenției ce urmează a fi acordată.

